



Parlamentul  RomÂniei

Camera  DeputaŢilor

	Comisia pentru agricultură, silvicultură, industrie alimentară şi servicii specifice
Nr. 4c-4/603
Bucureşti, 31.10.2016

	
	Comisia pentru 
apărare,ordine publică şi siguranţă naţională
Nr.4c-12/420 
Bucureşti, 11.10.2016 



BIROUL PERMANENT

AL

CAMEREI DEPUTAŢILOR

În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul comun asupra proiectului de Lege privind aprobarea Ordonanţei de urgenţă a Guvernului nr. 25/2016 pentru modificarea art.1¹ din Ordonanţa de urgenţă a Guvernului nr. 21/2010 privind executarea serviciilor de aerofotogrammetrie şi de realizare a ortofotoplanurilor pe teritoriul României şi executarea serviciilor de digitizare şi actualizare a Sistemului de Identificare a Parcelelor Agricole pentru Ministerul Agriculturii şi Dezvoltării Rurale, trimis spre dezbatere, în procedură de urgenţă,  cu adresa nr.  PLx. 416 din 10 octombrie 2016 şi înregistrat cu nr.4c-4/531 din 11 octombrie  2016, respectiv 4c-12/420 din 11 octombrie 2016. 
În raport de obiectul şi conţinutul său, proiectul de lege face parte din categoria legilor ordinare.

              PREŞEDINTE,                                                          PREŞEDINTE.
         Nini SĂPUNARU                                 Ion    MOCIOALCĂ




PARLAMENTUL ROMÂNIEI
CAMERA DEPUTAŢILOR

	Comisia pentru agricultură, silvicultură, industrie alimentară şi servicii specifice

Bucureşti, 31.10.2016

	 
	Comisia pentru 

apărare,ordine publică şi siguranţă naţională
Nr.4c-12/420 

Bucureşti, 11.10.2016 




RAPORT COMUN
asupra proiectului de Lege privind aprobarea Ordonanţei de urgenţă a Guvernului nr. 25/2016 pentru modificarea art.1¹ din Ordonanţa de urgenţă a Guvernului nr. 21/2010 privind executarea serviciilor de aerofotogrammetrie şi de realizare a ortofotoplanurilor pe teritoriul României şi executarea serviciilor de digitizare şi actualizare a Sistemului de Identificare a Parcelelor Agricole pentru 
Ministerul Agriculturii şi Dezvoltării Rurale
(PLX.416/2016)
 
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice şi Comisia pentru apărare, ordine publică şi siguranţă naţională au fost sesizate spre dezbatere, în fond, în procedură de urgenţă  cu proiectul de lege privind aprobarea Ordonanţei de urgenţă a Guvernului nr. 25/2016 pentru modificarea art.1¹ din Ordonanţa de urgenţă a Guvernului nr. 21/2010 privind executarea serviciilor de aerofotogrammetrie şi de realizare a ortofotoplanurilor pe teritoriul României şi executarea serviciilor de digitizare şi actualizare a Sistemului de Identificare a Parcelelor Agricole pentru  Ministerul Agriculturii şi Dezvoltării Rurale , trimis cu adresa nr. PLx.416 din 10 octombrie 2016 şi înregistrat la Comisia pentru agricultură, silvicultură, industrie alimentară şi servicii specifice cu nr. 4c-4/531 din 10 octombrie 2016, iar la Comisia pentru apărare, ordine publică şi siguranţă naţională nr.4c-12/420 din 11 octombrie 2016.
Conform prevederilor art. 76 alin.(2) din Constituţia României, republicată şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră Decizională.
Senatul în calitate de primă Cameră sesizată a adoptat proiectul de lege în şedinţa din 04 octombrie  2016.
La întocmirea raportului comun s-a avut în vedere avizul favorabil al Consiliului Legislativ  nr. 610/28.06.2016. 
Proiectul de lege are ca obiect de reglementare modificarea art.1¹ din Ordonanţa de urgenţă a Guvernului nr. 21/2010 privind executarea serviciilor de aerofotogrammetrie şi de realizare a ortofotoplanurilor pe teritoriul României şi executarea serviciilor de digitalizare şi actualizare a Sistemului de identificare a parcelelor agricole pentru  Ministerul Agriculturii şi Dezvoltării Rurale, ca urmare a necesităţii actualizării Sistemului de Identificare a Parcelelor Agricole (LPIS) potrivit noilor reglementări europene, în vederea evitării aplicării de penalităţi României, ca urmare a neactualizării LPIS, precum şi a excluderii parţiale sau totale a statului român de la finanţarea din Fondul European de Garantare Agricolă (FEGA) şi din Fondul European Agricol pentru Dezvoltare Rurală (FEADR), situaţie ce ar conduce la alocarea fondurilor necesare pentru efectuarea plăţilor către fermieri din bugetul naţional.
Potrivit prevederilor art. 61 şi art.63 din Regulamentul Camerei Deputaţilor, republicat, membrii Comisiei pentru apărare, ordine publică şi siguranţă naţională au  dezbătut proiectul de lege în şedinţa din18 octombrie 2016, iar cei ai Comisiei pentru agricultură, silvicultură, industrie alimentară şi servicii specifice au examinat proiectul de lege în şedinţa din 26 octombrie 2016.
Din totalul de 26 de membri ai Comisiei pentru apărare, ordine publică şi siguranţă naţională au fost prezenţi la dezbatere 20 deputaţi.
Din totalul de 33 membri ai Comisiei pentru agricultură, silvicultură, industrie alimentară şi servicii specifice au fost prezenţi la dezbatere 32 deputaţi.
În conformitate cu prevederile art. 55 din Regulamentul Camerei Deputaţilor, republicat, la dezbateri au participat ca invitaţi domnul Traian Crainic, şef serviciu la APIA şi domnul colonel Dan Iulian Olteanu, şeful Direcţiei Topografice din cadrul MApN.
În urma examinării proiectului de lege şi a opiniilor examinate, membrii celor două comisii au hotărât, cu unanimitate de voturi, adoptarea în forma prezentată de Senat a  proiectului de lege mai sus menţionat
Proiectul de lege face parte din categoria legilor ordinare.
	PREŞEDINTE,

Nini SĂPUNARU                                           
	PREŞEDINTE,

Ion MOCIOALCĂ


	SECRETAR,

Costel ŞOPTICĂ
	SECRETAR,

Ioan BENGA


Consilier parlamentar,                                                                                                  Consilier parlamentar,

            dr. Gabriela Amalia Ciurea                                                                                                 Daria Cotoc
2

